คำกล่าวเปิด

**การอบรม “ระบบบริหารงานบำรุงทาง (TPMS)”**

**โครงการปรับปรุงโปรแกรมบริหารงานบำรุงทาง (TPMS)**

โดย

ท่าน…................... กรมทางหลวง

**ณ ห้องปฏิบัติการคอมพิวเตอร์ ชั้น 3 ห้อง 302 สำนักบริการคอมพิวเตอร์ มหาวิทยาลัยเกษตรศาสตร์ วิทยาเขตบางเขน กรุงเทพมหานคร**

เรียน ท่านวิทยากร

 ท่านผู้มีเกียรติที่เข้ารับการอบรม ทุกท่าน

ผมมีความยินดีเป็นอย่างยิ่งที่ได้มาเป็นประธานเปิดการอบรม“ระบบบริหารงานบำรุงทาง (TPMS)”
ในวันนี้

กรมทางหลวง มุ่งมั่นและให้ความสำคัญในด้านงานบำรุงทาง โดยสำนักบริหารบำรุงทาง เป็นหน่วยงานหลักที่มีหน้าที่ในงานดำเนินการก่อสร้าง ควบคุม บูรณะ และบำรุงรักษาทางในความรับผิดชอบของ
กรมทางหลวง ซึ่งมีมากกกว่า 50,000 กิโลเมตร กรมทางหลวงจึงได้นำระบบบริหารงานบำรุงทางมาใช้งาน
ครั้งแรกในปี พ.ศ. 2530 และได้พัฒนาโปรแกรมบริหารงานบำรุงทางในปี พ.ศ. 2552 เพื่อใช้ในการวิเคราะห์
หาแผนการซ่อมบำรุงรักษาทางที่เหมาะสมต่อสภาพความเสียหายและลักษณะการใช้งานสายทาง

แต่ในปัจจุบัน ทางกรมทางหลวงได้มีการการปรับปรุงและสอบเทียบ (Calibrate) สมการต่างๆ
ในแบบจำลองของโปรแกรมบริหารงานบำรุงทาง รวมถึงวิธีการซ่อมบำรุงของกรมทางหลวงมีการพัฒนาให้
มีความหลากหลายมากยิ่งขึ้นตามเทคโนโลยีด้านการทางที่พัฒนาขึ้น จึงควรนำข้อมูลที่มีอยู่มาเพิ่มเติมและพัฒนาต่อยอดระบบโปรแกรมบริหารงานบำรุงทาง (TPMS) นอกเหนือจากนั้นเนื่องจากโปรแกรมบริหารงานบำรุงทาง (TPMS) ได้ถูกพัฒนาขึ้นมาเป็นเวลานาน จึงมีข้อกำจัด เช่น โปรแกรม TPMS ไม่สามารถเชื่อมโยงข้อมูลเข้ากับระบบฐานข้อมูลสภาพทางของกรมทางหลวงอย่างสมบูรณ์ การใช้งานโปรแกรม TPMS ต้องติดตั้งโปรแกรมบนเครื่องคอมพิวเตอร์เท่านั้น ดังนั้นเพื่อเพิ่มประสิทธิภาพให้แก่โปรแกรมฯ จึงควรมีการปรับปรุงรูปแบบ เงื่อนไขในการวิเคราะห์ วิธีการซ่อมบำรุง รูปแบบการนำเสนอผลการวิเคราะห์ ตลอดจนปรับปรุงโปรแกรมให้สอดคล้องกับความต้องการของผู้ใช้งาน และรูปแบบรายงานให้สอดคล้องกับสภาพการทำงาน
ในปัจจุบันของกรมทางหลวง

วันนี้จึงเป็นโอกาสอันดีที่ท่านผู้มีเกียรติทางด้านงานบริหารและบำรุงทาง และบุคลากรของ
กรมทางหลวง จะได้เข้ามีโอกาสเข้ารับการอบรม เพื่อเพิ่มองค์ความรู้งานบำรุงทาง พร้อมทั้งทดสอบการใช้งานระบบ TPMS ผมจึงขอให้ทุกท่านใช้โอกาสนี้แลกเปลี่ยนความรู้ ประสบการณ์ ข้อคิดเห็น และข้อเสนอแนะ
ซึ่งจะส่งผลให้การทำงานของกรมทางหลวงมีประสิทธิภาพดียิ่งขึ้นต่อไป

บัดนี้ ได้เวลาอันสมควรแล้ว ผมขอเปิดการอบรม “ระบบบริหารงานบำรุงทาง (TPMS)” ในวันนี้ และขออวยพรให้การดำเนินงานในวันนี้ประสบผลสำเร็จลุล่วงตามวัตถุประสงค์ และขอให้ทุกท่านที่มาร่วมการอบรม ในวันนี้จงประสบแต่ความสุขความเจริญตลอดไป